ddrg/super_eurlex huggingface dataset:
2. LIBERTATEA DE A PRESTA SERVICII

1. 31994 L 0019: Directiva 94/19/CE a Parlamentului European şi a Consiliului din 3 martie 1997 privind sistemele de garantare a depozitelor (JO L 135, 31.5.1994, p. 5).

Prin derogare de la articolul 7 alineatul (1) din Directiva 94/19/CE, nivelul minim al garanţiei nu se aplică în Estonia până la 31 decembrie 2007. Estonia garantează că sistemul său de garantare a depozitelor prevede o acoperire de cel puţin 6391 EUR până la 31 decembrie 2004 şi de cel puţin 12782 EUR de la 1 ianuarie 2005 până la 31 decembrie 2007.

În perioada de tranziţie, celelalte state membre îşi păstrează dreptul de a împiedica o sucursală a unei instituţii de credit estoniene stabilite pe teritoriul lor să funcţioneze dacă această sucursală nu se afiliază la un sistem de garantare a depozitelor recunoscut în mod oficial pe teritoriul statelor membre în cauză, în scopul acoperirii diferenţei dintre nivelul estonian al garantare şi nivelul minim menţionat în articolul 7 alineatul (1). Obligativitatea funcţionării unei sucursale a unei instituţii de credit estoniene într-un stat membru care urmăreşte să furnizeze nivelul minim al garanţiei menţionat în articolul 7 alineatul (1) poate fi îndeplinită şi prin sistemul estonian de garantare a creditelor.

2. 31997 L 0009: Directiva 97/9/CE a Parlamentului European şi a Consiliului din 3 martie 1997 privind sistemele de compensare pentru investitori (JO L 84, 26.3.1997, p. 22).

Prin derogare de la articolul 4 alineatul (1) din Directiva 97/9/CE, nivelul minim al compensaţiei nu se aplică Estoniei până la 31 decembrie 2007. Estonia garantează că sistemul său de compensare pentru investitori prevede o acoperire de cel puţin 6391 EUR până la 31 decembrie 2005 şi de cel puţin 12782 EUR de la 1 ianuarie 2006 până la 31 decembrie 2007.

În perioada de tranziţie, celelalte state membre îşi păstrează dreptul de a împiedica o sucursală a unei firme de investiţii estoniene stabilite pe teritoriul lor să funcţioneze dacă această sucursală nu s-a afiliat la un sistem de compensare pentru investitori recunoscut în mod oficial pe teritoriul statelor membre în cauză şi până când nu se afiliază la un astfel de sistem, în scopul acoperirii diferenţei dintre nivelul estonian de compensare şi nivelul minim menţionat în articolul 4 alineatul (1). Obligativitatea funcţionării unei sucursale a unei firme de investiţii estoniene într-un stat membru care urmăreşte să asigure nivelul minim de compensare menţionat în articolul 4 alineatul (1) poate fi îndeplinită şi prin sistemul estonian de compensare pentru investitori.

--------------------------------------------------
1. LIBERA CIRCULAŢIE A MĂRFURILOR

32001 L 0083: Directiva 2001/83/CE a Parlamentului European şi a Consiliului din 6 noiembrie 2001 de instituire a unui cod comunitar cu privire la medicamentele de uz uman (JO L 311, 28.11.2001, p. 67).

Prin derogare de la cerinţele de calitate, siguranţă şi eficienţă prevăzute în Directiva 2001/83/CE, autorizaţiile de comercializare a produselor farmaceutice de pe listele (vezi apendicele A la prezenta anexă, furnizat de Slovenia într-o singură limbă) întocmite în temeiul legislaţiei slovene înainte de data aderării rămân valabile până când vor fi reînnoite în conformitate cu acquis-ul şi cu calendarul stabilit în listele respective sau până la 31 decembrie 2007, în funcţie de data care intervine prima. Fără să aducă atingere prevederilor titlului III capitolul 4 din Directivă, autorizaţiile de comercializare care fac obiectul prezentei derogări nu beneficiază de recunoaştere reciprocă în statele membre atâta timp cât produsele în cauză nu au fost autorizate în conformitate cu legislaţia UE.

--------------------------------------------------
Jurnalul Oficial L 236 , 23/09/2003 p. 0048 - 0048



ARTICOLUL 53 Începând cu data aderării, noile state membre sunt considerate destinatarele directivelor şi deciziilor în sensul art. 249 din Tratatul CE şi al art. 161 din Tratatul Euratom, cu condiţia ca aceste directive şi decizii să fi fost adresate tuturor statelor membre actuale. Cu excepţia directivelor şi deciziilor care intră în vigoare în temeiul art. 254 alin. (1) şi (2) din Tratatul CE, se consideră că noile state membre au fost notificate cu privire la aceste directive şi decizii în momentul aderării. --------------------------------------------------
ARTICOLUL 41

Dacă sunt necesare măsuri tranzitorii pentru a facilita trecerea de la regimul în vigoare în noile state membre la regimul care rezultă din aplicarea politicii agricole comune în condiţiile prevăzute în prezentul act, Comisia adoptă aceste măsuri în conformitate cu procedura prevăzută în art. 42 alin. (2) din Regulamentul (CE) nr. 1260/2001 al Consiliului privind organizarea comună a pieţelor în sectorul zahărului [23] sau, după caz, în articolele corespunzătoare din alte regulamente privind organizarea pieţelor agricole sau în cadrul procedurii de comitologie prevăzută de legislaţia aplicabilă. Măsurile tranzitorii prevăzute în prezentul articol pot fi adoptate pe parcursul unei perioade de trei ani de la data aderării şi nu trebuie aplicate după această perioadă. Consiliul, hotărând în unanimitate la propunerea Comisiei şi după consultarea Parlamentului European, poate prelungi această perioadă.

Măsurile tranzitorii care se referă la punerea în aplicare a instrumentelor legate de politica agricolă comună şi care nu sunt menţionate în prezentul act, dar care sunt necesare ca urmare a aderării sunt adoptate de către Consiliu, hotărând cu majoritate calificată la propunerea Comisiei, înainte de data aderării, sau, atunci când aceste măsuri se referă la instrumente adoptate iniţial de către Comisie, ele sunt adoptate de către Comisie conform procedurii relevante.

[23] JO L 178, 30.6.2001, p. 1.

--------------------------------------------------
17. PROTECŢIA ŞI SĂNĂTATEA CONSUMATORULUI

32000 D 0323: Decizia 2000/323/CE a Comisiei din 4 mai 2000 de constituire a unui Comitet al consumatorilor (notificată sub numărul C (2000) 408) (JO L 111, 9.5.2000, p. 30).

La articolul 3 prima liniuţă, cifra "15" se înlocuieşte cu cifra "25".

--------------------------------------------------
6. IMPOZITARE

1. 31977 L 0388: Directiva 77/388/CEE a şasea Directivă a Consiliului din 17 mai 1977 privind armonizarea legislaţiilor statelor membre referitoare la impozitul pe cifra de afaceri - sistemul comun privind taxa pe valoarea adăugată: bază unitară de evaluare (JO L 145, 13.6.1977, p. 1), modificată ultima dată de:

- 32002 L 0038: Directiva 2002/38/CE a Consiliului din 7.5.2002 (JO L 128, 15.5.2002, p. 41).

(a) Prin derogare de la prevederile articolului 12 alineatul (3) litera (a) din Directiva 77/388/CEE, Slovenia poate menţine (i) un procentaj redus al taxei pe valoarea adăugată de minimum 8,5% aplicabil serviciilor de alimentaţie publică, până la 31 decembrie 2007 sau până la sfârşitul perioadei de tranziţie menţionate în articolul 28l din directivă, luându-se în considerare data care intervine prima, şi (ii) un procentaj redus al taxei pe valoarea adăugată de minimum 5% aplicabil lucrărilor de construcţie, renovare şi întreţinere a locuinţelor particulare (aceste servicii nefiind prestate în cadrul unei politici sociale şi exceptând materialele de construcţii), până la 31 decembrie 2007.

(b) În scopul aplicării articolului 28 alineatul (3) litera (b) din Directiva 77/388/CEE, Slovenia poate menţine o scutire de la taxa pe valoarea adăugată aplicabilă transportului internaţional de pasageri menţionat la punctul 17 din anexa F la directivă până când se îndeplineşte condiţia stabilită în articolul 28 alineatul (4) din directivă sau atâta vreme cât scutirea respectivă este aplicată de oricare dintre actualele state membre, luându-se în considerare condiţia care se îndeplineşte prima.

2. 31992 L 0079: Directiva 92/79/CEE a Consiliului din 19 octombrie 1992 privind apropierea taxelor pe ţigări (JO L 316, 31.10.1992, p. 8), modificată ultima dată de:

- 32002 L 0010: Directiva 2002/10/CE a Consiliului din 12.2.2002 (JO L 46, 16.2.2002, p. 26).

Prin derogare de la prevederile articolului 2 alineatul (1) din Directiva 92/79/CEE, Slovenia poate amâna aplicarea accizelor minime totale de 60 EUR şi 64 EUR per 1000 de ţigări în ceea ce priveşte ţigările din categoria de preţ cea mai cerută până la data de 31 decembrie 2007, cu condiţia ca în această perioadă Slovenia să-şi ajusteze progresiv ratele accizelor pentru a le aduce la valoarea minimă globală a accizei prevăzută în prezenta directivă.

Fără să aducă atingere prevederilor articolului 8 din Directiva 92/12/CEE a Consiliului privind regimul general, deţinerea, circulaţia şi monitorizarea produselor supuse accizei [2] şi după ce au informat Comisia în această privinţă, statele membre pot să menţină, atâta timp cât rămâne aplicabilă derogarea de mai sus, aceleaşi limite cantitative pentru ţigările care pot fi aduse pe teritoriul lor din Slovenia, fără a aplica accize suplimentare faţă de cele aplicate importurilor din ţări terţe. Statele membre care recurg la această posibilitate pot efectua controalele necesare, cu condiţia ca acestea să nu afecteze buna funcţionare a pieţei interne.

[2] JO L 76, 23.3.1992, p. 1. Directivă modificată ultima dată de Directiva 2000/47/CE (JO L 193, 29.7.2000, p. 73).

--------------------------------------------------
Jurnalul Oficial L 236 , 23/09/2003 p. 0977 - 0977



18. Declaraţie cu privire la libera circulaţie a lucrătorilor: Slovacia UE insistă asupra importantelor elemente de diferenţiere şi flexibilitate în cadrul regimului liberei circulaţii a lucrătorilor. Statele membre fac eforturi pentru a acorda acces sporit la piaţa forţei de muncă resortisanţilor slovaci conform legislaţiei naţionale, în vederea accelerării alinierii la acquis. În consecinţă, oportunităţile de muncă în UE pentru resortisanţii slovaci ar trebui să se amelioreze substanţial o dată cu aderarea Slovaciei. În plus, statele membre ale UE vor valorifica regimul propus pentru a grăbi aplicarea deplină a acquis ului în domeniul liberei circulaţii a lucrătorilor. --------------------------------------------------
6. POLITICA ÎN DOMENIUL TRANSPORTURILOR

1. 31992 L 0006: Directiva 92/6/CEE a Consiliului din 10 februarie 1992 privind instalarea şi utilizarea dispozitivelor limitatoare de viteză pentru anumite categorii de vehicule din cadrul Comunităţii (JO L 57, 2.3.1992, p. 27).

Prin derogare de la articolul 2 şi articolul 3 alineatul (1) din Directiva 92/6/CEE, până la 31 decembrie 2005 nu este obligatoriu ca vehiculele utilizate exclusiv în activităţile de transport intern în Malta să fie prevăzute cu dispozitive limitatoare de viteză.

2. 31996 L 0096: Directiva 96/96/CE a Consiliului din 20 decembrie 1996 de apropiere a legislaţiilor statelor membre referitoare la inspecţia tehnică auto pentru autovehicule şi remorcile acestora (JO L 46, 17.2.1997, p. 1), modificată ultima dată de:

- 32001 L 0011: Directiva 2001/11/CE a Comisiei din 14.2.2001 (JO L 48, 17.2.2001, p. 20).

Prin derogare de la articolul 1 din Directiva 96/96/CE, următoarele puncte nu sunt testate în Malta cu privire la următoarele categorii, enumerate în anexele I şi II la directivă, de vehicule utilizate exclusiv în activităţi de transport intern până la 31 decembrie 2004:

- punctul 5.3 pentru categoriile de vehicule 1-6;

- punctele 6.1.6, 6.2, 7.1, 7.8, 7.9 şi 7.10 pentru categoriile de vehicule 1-3; şi

- punctele 6.2 şi 7.5 pentru categoriile de vehicule 4-6.

3. 31999 L 0062: Directiva 1999/62/CE a Parlamentului European şi a Consiliului din 17 iunie 1999 privind aplicarea taxelor la vehiculele grele de marfă pentru utilizarea anumitor infrastructuri (JO L 187, 20.7.1999, p. 42).

Prin derogare de la articolul 6 alineatul (1) din Directiva 1999/62/CE, nivelul minim al taxelor stabilite în anexa I la directivă nu se aplică în Malta vehiculelor utilizate în activităţi de transport internaţional până la 31 decembrie 2004. Pe parcursul acestei perioade, nivelurile care sunt aplicate de Malta acestor vehicule sunt de cel puţin 80% din nivelurile minime stabilite în anexa I la directivă.

Prin derogare de la articolul 6 alineatul (1) din Directiva 1999/62/CE, nivelul minim al taxelor stabilite în anexa I la directivă nu se aplică în Malta vehiculelor utilizate exclusiv în activităţi de transport intern până la 31 decembrie 2005. Pe parcursul acestei perioade, nivelurile care sunt aplicate de Malta acestor vehicule sunt de cel puţin 65% din nivelul minim stabilit în anexa I la directivă.

--------------------------------------------------
ARTICOLUL 15

La art. 263 din Tratatul CE, al treilea paragraf se înlocuieşte cu următorul text:

"Numărul membrilor Comitetului se stabileşte după cum urmează:

Belgia | 12 |

Republica Cehă | 12 |

Danemarca | 9 |

Germania | 24 |

Estonia | 7 |

Grecia | 12 |

Spania | 21 |

Franţa | 24 |

Irlanda | 9 |

Italia | 24 |

Cipru | 6 |

Letonia | 7 |

Lituania | 9 |

Luxemburg | 6 |

Ungaria | 12 |

Malta | 5 |

Ţările de Jos | 12 |

Austria | 12 |

Polonia | 21 |

Portugalia | 12 |

Slovenia | 7 |

Slovacia | 9 |

Finlanda | 9 |

Suedia | 12 |

Regatul Unit | 24" |

--------------------------------------------------
4. AGRICULTURĂ

1. 31991 R 2092: Regulamentul (CEE) nr. 2092/91 al Consiliului din 24 iunie 1991 privind producţia biologică a produselor agricole şi indicaţiile privind efectul acesteia asupra produselor agricole şi produselor alimentare (JO L 198, 22.7.1991, p. 1), modificat ultima dată de:

- 32002 R 0473 : Regulamentul (CE) nr. 473/2002 al Comisiei din 15.3.2002 (JO L 75, 16.3.2002, p. 21).

Prin derogare de la articolul 6 alineatele (1) şi (2) din Regulamentul (CEE) nr. 2092/91, utilizarea nelimitată a turbei de provenienţă internă în agricultura biologică este permisă în Estonia pe o perioadă de 18 luni de la data aderării.

Prin derogare de la articolul 6 alineatele (1) şi (2) din Regulamentul (CEE) nr. 2092/91, utilizarea permanganatului de potasiu pentru tratarea tuturor recoltelor şi solurilor în agricultura biologică este permisă în Estonia pe o perioadă de 18 luni de la data aderării.

Prin derogare de la articolul 6 alineatele (1), (2) şi (3) din Regulamentul (CEE) nr. 2092/91, utilizarea în agricultura biologică a seminţelor şi a materialului de reproducere vegetativ care nu se obţin prin metoda producţiei biologice este permisă în Estonia până la 1 ianuarie 2006.

2. 31999 R 1254: Regulamentul (CE) nr. 1254/1999 al Consiliului din 17 mai 1999 privind organizarea comună a pieţei în sectorul cărnii de vită şi mânzat (JO L 160, 26.6.1999, p. 21), modificat ultima dată de:

- 32001 R 2345 Regulamentul (CE) nr. 2345/2001 al Comisiei din 30.11.2001 (JO L 315, 1.12.2001, p. 29).

Prin derogare de la articolul 3 litera (f) din Regulamentul (CE) nr. 1254/1999, Estonia poate considera că vacile din rasele enumerate în anexa I la Regulamentul (CE) nr. 2342/1999 al Comisiei de stabilire a anumitor norme detaliate privind aplicarea Regulamentului (CE) nr. 1254/1999 al Consiliului privind organizarea comună a pieţei în sectorul cărnii de vită şi mânzat, se califică pentru prima specială pentru vacile de alăptat [2] din Regulamentul (CE) nr.1254/1999, până la sfârşitul anului 2006, cu condiţia ca acestea să aparţină unei rase de carne sau să fi fost inseminate de tauri ce aparţin unei rase de carne.

3. 31999 R 1255: Regulamentul (CE) nr. 1255/1999 al Consiliului din 17 mai 1999 privind organizarea comună a pieţei laptelui şi produselor lactate (JO L 160, 26.6.1999, p. 48), modificat ultima dată de:

- 32002 R 0509: Regulamentul (CE) nr. 509/2002 al Comisiei din 21.3.2002 (JO L 79, 22.3.2002, p. 15).

Prin derogare de la articolul 38 alineatul (1) din Regulamentul (CE) nr. 1255/1999, Estonia poate acorda pentru anul comercial 2004/2005 subvenţii naţionale pentru vacile de lapte până la nivelul acordat în anul precedent datei aderării.

Estonia prezintă Comisiei un raport privind punerea în aplicare a acestor măsuri de acordare de ajutoare de stat, indicând forma ajutorului şi sumele implicate.

[2] JO L 281, 4.11.1999, p. 30.

--------------------------------------------------
Jurnalul Oficial L 236 , 23/09/2003 p. 0040 - 0040



ARTICOLUL 24 Măsurile enumerate în anexele V, VI, VII, VIII, IX, X, XI, XII, XIII şi XIV la prezentul act se aplică noilor state membre în condiţiile prevăzute în anexele menţionate. --------------------------------------------------
A. CALITATEA AERULUI

31994 L 0063: Directiva 94/63/CE a Parlamentului European şi a Consiliului din 20 decembrie 1994 privind controlul emisiilor de compuşi organici volatili (COV) rezultaţi din depozitarea benzinei şi din distribuţia sa de la terminale la staţiile de benzină (JO L 365, 31.12.1994, p. 24).

1. Prin derogare de la articolul 3 şi anexa I din Directiva 94/63/CE, cerinţele pentru instalaţiile de depozitare existente la terminale nu se aplică în Slovacia:

- până la 31 decembrie 2004 în cazul a 41 instalaţii de depozitare cu un total tranzitat de peste 50000 tone/an;

- până la 31 decembrie 2007 în cazul a 26 instalaţii de depozitare cu un total tranzitat mai mic de 25000 tone/an.

2. Prin derogare de la articolul 4 şi anexa II din Directiva 94/63/CE, cerinţele pentru instalaţiile de încărcare şi descărcare la terminale nu se aplică în Slovacia:

- până la 31 decembrie 2004 în cazul a 3 terminale cu un total tranzitat mai mare de 150000 tone/an;

- până la 31 decembrie 2007 în cazul a 5 terminale cu un total tranzitat mai mic de 150000 tone/an.

3. Prin derogare de la articolul 5 din Directiva 94/63/CE, cerinţele pentru containerele mobile existente la terminale nu se aplică în Slovacia până la 31 decembrie 2007 în cazul a 74 de autocisterne.

4. Prin derogare de la articolul 6 şi anexa III din Directiva 94/63/CE, cerinţele pentru încărcarea instalaţiilor de depozitare existente în staţiile de benzină nu se aplică în Slovacia:

- până la 31 decembrie 2004 în cazul a 226 de staţii de benzină cu un total tranzitat mai mare de 1000 m3/an;

- până la 31 decembrie 2007 în cazul altor 116 de staţii de benzină cu un total tranzitat mai mare de 500 m3/an;

- până la 31 decembrie 2007 în cazul altor 24 de staţii de benzină cu un total tranzitat egal cu sau mai mic de 500 m3/an.

--------------------------------------------------
Jurnalul Oficial L 236 , 23/09/2003 p. 0809 - 0809



B. CALITATEA APEI 31991 L 0271: Directiva 91/271/CEE a Consiliului din 21 mai 1991 privind tratarea apelor urbane reziduale (91/271/CEE) (JO L 135, 30.05.1991, p. 40), modificată de: - 31998 L 0015: Directiva 98/15/CE a Comisiei din 27.02.1998 (JO L 67, 07.03.1998, p. 29). Prin derogare de la art. 3, 4 şi 5 alin. (2) din Directiva 91/271/CEE, cerinţele privind sistemele de colectare şi tratarea apelor urbane reziduale nu se aplică în Republica Cehă până la 31 decembrie 2010, în conformitate cu următorul obiectiv intermediar: în ceea ce priveşte aglomerările cu echivalent-locuitor mai mare de 10000, Republica Cehă trebuie să asigure respectarea dispoziţiilor directivei pentru 18 aglomerări până la data aderării şi pentru alte 36 aglomerări cu acelaşi echivalent-locuitor până la 31 decembrie 2006 cel târziu. --------------------------------------------------
Jurnalul Oficial L 236 , 23/09/2003 p. 0983 - 0983



37. Declaraţia Republicii Malta cu privire la menţinerea ratei zero de tva Acceptarea de către Malta a unei perioade de tranziţie până la 1 ianuarie 2010 pentru menţinerea ratei zero de TVA în locul ratei standard de 5% la livrările de alimente şi produse farmaceutice se bazează pe premiza că perioada de tranziţie prevăzută în articolul 28 alineatul (1) din a Şasea Directivă TVA ar expira în ziua respectivă. --------------------------------------------------
B. LEGISLAŢIE VETERINARĂ ŞI FITOSANITARĂ

1. 31966 L 0402: Directiva 66/402/CEE a Consiliului din 14 iunie 1966 privind comercializarea seminţelor de cereale (JO P 125, 11.7.1966, p. 2309), modificată ultima dată de:

- 32001 L 0064: Directiva 2001/64/CE a Consiliului din 31.8.2001 (JO L 234, 1.9.2001, p. 60).

Cerinţele privind puritatea analitică stabilite în anexa II din Directiva 66/402/CEE pentru seminţele de Hordeum vulgare L. (orz) nu se aplică în Cipru pe o perioadă de cinci ani de la data aderării cu privire la comercializarea acestor seminţe produse în Cipru. Pe durata acestei perioade, aceste seminţe nu sunt comercializate pe teritoriul altor state membre.

2. 32002 L 0053: Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (JO L 193, 20.7.2002, p. 1);

32002 L 0055: Directiva 2002/55/CE a Consiliului din 13 iunie 2002 privind comercializarea seminţelor de legume (JO L 193, 20.7.2002, p. 33).

Cipru poate amâna pe o perioadă de cinci ani după data aderării aplicarea Directivelor 2002/53/CE şi 2002/55/CE cu privire la comercializarea pe teritoriul său a soiurilor de seminţe enumerate în respectivele sale cataloage naţionale ale soiurilor de plante agricole şi ale ale soiurilor de plante de legume care nu au fost acceptate oficial în temeiul dispoziţiilor din aceste Directive. Pe durata acestei perioade, aceste seminţe nu sunt comercializate pe teritoriul altor state membre.

--------------------------------------------------
ARTICOLUL 2

(1) Prezentul Tratat este ratificat de Înaltele Părţi Contractante în conformitate cu respectivele dispoziţii constituţionale. Instrumentele de ratificare se depun la Guvernul Republicii Italiene până la 30 aprilie 2004 cel târziu.

(2) Prezentul Tratat intră în vigoare la 1 mai 2004, cu condiţia ca toate instrumentele de ratificare să fi fost depuse până la data respectivă.

Dacă totuşi nu toate statele menţionate în art. 1 alin. (1) şi-au depus la timp instrumentele de ratificare, Tratatul intră în vigoare pentru statele care şi-au depus instrumentele. În acest caz, Consiliul Uniunii Europene, hotărând în unanimitate, decide imediat cu privire la adaptările – devenite prin aceasta indispensabile – ale art. 3 din prezentul Tratat, ale art. 1, art. 6 alin. (6), art. 11-15, art. 18, art. 19, art. 25, art. 26. art. 29-31, art. 33-35, art. 46-49, art. 58 şi 61 din Actul de aderare, ale anexelor II-XV şi ale apendicelor acestora, precum şi ale protocoalelor 1-10 anexate la Actul de aderare; hotărând în unanimitate, Consiliul poate, de asemenea, să declare caduce sau să adapteze dispoziţiile actului menţionat anterior, inclusiv ale anexelor, apendicelor şi protocoalelor acestuia, dispoziţii care se referă explicit la un stat care nu a depus instrumentele de ratificare.

(3) Prin derogare de la alin. (2), instituţiile Uniunii pot adopta, înainte de aderare, măsurile prevăzute în art. 6 alin. (2) al doilea paragraf, art. 6 alin. (6) al doilea paragraf, art. 6 alin. (7) al doilea şi al treilea paragraf, art. 6 alin. (8) al doilea şi al treilea paragraf, art. 6 alin. (9) al treilea paragraf, art. 21, art. 23, art. 28 alin. (1), art. 32 alin. (5), art. 33 alin. (1), art. 33 alin. (4), art. 33 alin. (5), art. 38, 39, 41, 42 şi 55-57 din Tratatul de aderare, în anexele III-XIV la acesta, precum şi în protocolul 2, art. 6 din protocolul 3, art. 2 alin. (2) din protocolul 4, protocolul 8 şi art. 1, 2 şi 4 din protocolul 10 anexate la Tratat. Măsurile respective intră în vigoare numai sub rezerva şi de la data intrării în vigoare a prezentului Tratat.

--------------------------------------------------
Jurnalul Oficial L 236 , 23/09/2003 p. 0033 - 0033



ARTICOLUL 2 Începând cu data aderării, dispoziţiile Tratatelor originare şi actele adoptate înainte de aderare de instituţii şi de Banca Centrală Europeană sunt obligatorii pentru noile state membre şi se aplică în statele membre respective în condiţiile prevăzute în aceste Tratate şi în prezentul act. --------------------------------------------------